Luster er den nest største kommunen i areal i Vestland og den 17. største i Norge. Kommunen ligger omkring Lustrafjorden, den innerste delen av Sognefjorden, men mye av arealet er fjellområder over tusen meter over havet, med isbreer og høye topper. Deler av Jostedalsbreen, Breheimen og Hurrungane ligger i kommunen. De kjente Skagastølstindane ligger på grensen mellom Luster og Årdal kommuner. Det høyeste fjellet i Vestland, Norges tredje høyeste fjell, Storen (Store Skagastølstind) 2 405 m.o.h., markerer kommunegrensen mot Årdal.